ET Euroopa Liidu Teataja C 192/16

Väljavõte Euroopa Parlamendi ja nõukogu 4. aprilli 2001. aasta direktiivi 2001/24/EÜ (krediidiasutuste saneerimise ja likvideerimise kohta) kohaselt Kaupthing Bank hf. suhtes tehtud otsusest

2009/C 192/05

Kutse nõuete esitamiseks – Kehtestatud tähtajad

Reykjaviki piirkonnakohtu 24. novembri 2008. aasta otsusega kehtestati Kaupthing Bank hf (registrikood 560882-0419, Borgartun 19, 105 Reykjavik, ICELAND) suhtes moratoorium maksetele kuni 13. veebruarini 2009. 19. veebruaril pikendati moratooriumi reedeni, 13. novembrini 2009. Vastavalt seaduse nr 44/2009 (seaduse nr 161/2002 muutmise kohta) II ajutisele sättele on Reykjaviki ringkonnakohus määranud 25. mail 2009 panga likvideerimiskomisjoni, kes muu hulgas käsitleb panga vastu esitatud nõudeid moratooriumi ajal ja pärast likvideerimismenetluse algatamist moratooriumi lõppemise järel.

Likvideerimismenetluste kontrollpäev on seaduse 44/2009 (millega muudetakse seadust nr 161/2002) III ajutise sätte kohaselt 15. november 2008. Nõuete menetlemise alguskuupäev, mis põhineb seaduse nr 44/2009 jõustumisel, on seaduse nr 44/2009 II ajutise sätte punkti 2 kohaselt 22. aprill 2009.

Kõigil isikutel, kes esitavad nõudeid Kaupthing Bank hf. või kõnealuse panga kontrollitavate varade suhtes või kellel on seoses panga või tema kontrollitavate varadega muid õigusi, palutakse oma nõuded esitada panga likvideerimiskomisjonile kirjalikult kuue kuu jooksul pärast käesoleva teatise esimest avaldamist Islandi ametlikus väljaandes 30. juunil 2009. Nõuete esitamise lõppkuupäev on seega 30. detsember 2009. Nõuded tuleb esitada likvideerimiskomisjonile kindlaksmääratud tähtaja jooksul ning vastavalt pankrotti käsitleva seaduse nr 21/1991 artikli 117 lõigetes 2 ja 3 sätestatud juhistele.

Nõuded tuleb saata:

The Winding-up Committee of Kaupthing Bank hf. Borgartun 19 105 Reykjavik ICELAND

Eespool osutatud sätete kohaselt palutakse võlausaldajatel lisada nõuete detailselt kirjeldatud summad seisuga 22. aprill 2009.

Nõuded välisvaluutas tuleb esitada asjakohases vääringus. Võlausaldajad Euroopa Majanduspiirkonna ja Euroopa Vabakaubanduse Assotsiatsiooni liikmesriikidest võivad esitada nõuded kõnealuse riigi ametlikus keeles. Sellistele nõuetele tuleb lisada islandikeelne tõlge. Nõuet on lubatud esitada inglise keeles, ilma islandikeelse tõlketa. Teised võlausaldajad võivad esitada nõuded islandi või inglise keeles.

Vastavalt pankrotti käsitleva seaduse nr 21/1991 artiklile 118 tunnistatakse Kaupthing Bank hf suhtes nõuded, mida ei ole esitatud eespool mainitud tähtajaks, kehtetuks, välja arvatud punktides 1–6 sätestatud erandite kohaldamise korral.

Nõude esitamisel eeldatakse, et võlausaldaja on seoses asjaomase nõudega nõus konfidentsiaalsuse (pangasaladuse) kaotamisega.

Käesolevaga teatatakse, et võlausaldajate koosolek toimub reedel, 29. jaanuaril 2010 kell 10.00 Hilton Hotel Nordicas, aadressil Sudurlandsbraut 2, 108 Reykjavik, ICELAND. Isikutel, kes on esitanud panga vastu nõudeid, on õigus koosolekul osaleda. Koosolekul arutatakse esitatud nõudeid ja likvideerimiskomisjoni seisukohta nõuete täitmise kohta, kui see on selleks ajaks kättesaadav. Esitatud nõuete loetelu tehakse nõude esitanud isikutele kättesaadavaks vähemalt üks nädal enne kõnealust koosolekut.

Lisateave nõuete esitamise ja käsitlemise kohta tehakse kättesaadavaks panga veebilehel http://www.kaupthing.com. Likvideerimiskomisjon soovib anda võlausaldajatele järgmised juhised:

a) nõude esitamisel märkida enda või oma esindaja e-posti aadress;

b) võimalike maksete tegemise lihtsustamiseks märkida pangakonto andmed.

Võlausaldajatel soovitatakse esitada oma nõuded niipea kui võimalik, eespool nimetatud tähtaja jooksul.